hotchpotch/miracl-hf-unified huggingface dataset:
আধুনিক ইতিহাস
"আধুনিক ইতিহাস, আধুনিক সময়ের ইতিহাস বা আধুনিক যুগ বলতে বিশ্ব ইতিহাস-রচনাপদ্ধতি অনুসৃত সময়সীমায় ইউরোপের ইতিহাসের উত্তর-ধ্রুপদি যুগ বা মধ্যযুগের পরবর্তী সময়কে বোঝায়। আধুনিক ইতিহাসের উপবিভাগ নির্ণয় করা যায় নিম্নলিখিতভাবে:
কিছু ঘটনা যথাযথ অর্থে নতুন না হলেও বিশ্বকে উপলব্ধি করার নতুন পথ প্রদর্শন করায়। আধুনিকতার ধারণা এই সকল ঘটনার সাধারণ অর্থ ব্যাখ্যা করে এবং সেগুলোর প্রধান প্রধান ফলাফলের ব্যাখ্যা করার চেষ্টা করে।
আধুনিক ইতিহাস অধ্যয়নের মৌলিক অসুবিধা হচ্ছে এটি একটি আধিক্য থেকে বর্তমান কাল পর্যন্ত নথিভুক্ত করা হয়েছে। এই সকল নথি থেকে প্রাপ্ত তথ্যের নির্ভরযোগ্যতা বিবেচনা করা একান্ত প্রয়োজনীয়।
প্রাক আধুনিক যুগে অনেক মানুষ নিজের ইন্দ্রিয় অনুভূতি প্রায়ই প্রকাশ করতো বিশ্বাস এর দ্বারা,সেটা হতে পারে একটি একক ঈশ্বরে প্রতি বা অনেক উপাস্য বা ঈশ্বরের প্রতি। প্রাক-আধুনিক সংস্কৃতিতে একটি ব্যক্তিস্বাতন্ত্র্য ধারণা তৈরি না করার চিন্তা করা হয়েছে। যদিও, ধর্মীয় কর্মকর্তারা, যারা প্রায়ই ক্ষমতার পদে থাকতেন, তারা সাধারণ মানুষের আধ্যাত্মিক মধ্যস্থতাকারীদের মধ্যে ছিল। এটা শুধুমাত্র এই মধ্যস্থতাকারীদের জন্য, যারা জনসাধারণ দের ঐশ্বরিক অ্যাক্সেস হিসেবে একমাত্র মাধ্যম ছিল। ঐতিহ্য প্রাচীন সংস্কৃতির জন্য পবিত্র ছিল এবং অপরিবর্তনীয় ছিল একই সাথে একটি সংস্কৃতিতে অনুষ্ঠান এবং সুনীতি সামাজিক শৃঙ্খলায় কঠোরভাবে প্রয়োগ করা হত।
"আধুনিক" শব্দটি ১৬ শতকের দিকে উদ্ভাবিত হয় যা বর্তমান বা সাম্প্রতিক সময়কে নির্দেশ করার জন্য ব্যবহিত হয় (ল্যাটিন ক্রিয়া-বিশেষণ Modo থেকে উদ্ভূত, যার অর্থ "এইমাত্র")।ইউরোপীয় রেনেসাঁ (প্রায় ১৪২০-১৬৩০ সময়কাল) যা "পরবর্তি মধ্য যুগ" এবং "আধুনিক সময়ের প্রথমদিক"কার বিশেষ পরিবর্তন গুলো চিহ্নিত করে। এই সময়কাল শুরু হয় ইতালিতে এবং এটা ত্বরান্বিত করে ধ্রুপদী শিল্প ও সাহিত্যের পুনঃআবিষ্কারকে। এছাড়া আবিষ্কার যুগ থেকে নতুন দৃষ্টিকোণ অর্জন করে। দূরবীন ও মাইক্রোস্কোপ উদ্ভাবন এবং জ্ঞান ও চিন্তাজগতের সম্প্রসারণ ঘটে।
সমসাময়িক যুগে বিভিন্ন সামাজিক-প্রযুক্তিগত প্রবণতা ছিল। ২১ শতকের দিক এবং পরবর্তী আধুনিক বিশ্ব সংক্রান্ত বিষয়বস্তু অনুযায়ী, তথ্যপ্রযুক্তির যুগ এবং কম্পিউটারের ব্যবহার ছিল। পুরোপুরি সর্বব্যাপী ব্যবহার ছিলনা কিন্তু প্রায়ই দৈনন্দিন জীবনে ব্যবহার হত।
আধুনিক যুগে একাধিক উল্লেখযোগ্য উন্নয়ন ঘটে। বিজ্ঞান, রাজনৈতিক, যুদ্ধবিগ্রহ, এবং প্রযুক্তিতে উল্লেখযোগ্য যে সকল উন্নয়ন হয় তার সময়কাল ছিল আধুনিক যুগ। এ ছাড়াও এটি আবিষ্কার এবং বিশ্বায়নের যুগে পরিনত হয়।ঠিক এই সময়ে, বিশেষ করে ইউরোপীয় ক্ষমতা এবং পরে তাদের উপনিবেশ বিশ্বের অন্যান্য স্থানে রাজনৈতিক, অর্থনৈতিক, এবং সাংস্কৃতিক উপনিবেশ স্থাপন শুরু করে।
আধুনিক যুগ প্রথম দিকের সময়কাল নির্দেশ করে যাকে "প্রথম দিকের আধুনিক যুগ" হিসেবে বলা হয়। এর স্থায়ীত্ব কাল ছিল প্রায় ১৫০০ খ্রিস্টাব্দ থেকে ১৮০০ খ্রিস্টাব্দ পর্যন্ত (প্রায় ১৮১৫)। প্রথম আধুনিকতার যা অন্তর্ভুক্ত রয়েছে :আধুনিক যুগের প্রথম দিকের গুরুত্বপূর্ণ ঘটনাবলি :এক বিপ্লবের যুগ এই সময়কাল কে প্রভাবিত করে।শুরু হয় আমেরিকা ও ফ্রান্সের সেই বিদ্রোহ, এছাড়াও রাজনৈতিক পর্যায়ের অনেক পরিবর্তনও হয় যা পরবর্তীতে অন্যান্য দেশে আংশিকভাবে প্রভাব বিস্তারে চেষ্টা চালায় বিশেষ করে নেপলীয় যুদ্ধের উত্থানের পর এবং তাদের চিন্তা ও ধারণার উপরে প্রভাব পরে যা জাতীয়তাবাদ থেকে সৈন্যবাহিনী সাংগঠনিক ধারণা থেকে হয়।
ঝাউদিয়া শাহী মসজিদ
ঝাউদিয়া শাহী মসজিদ কুষ্টিয়া জেলায় অবস্থিত বাংলাদেশর অন্যতম একটি প্রত্নতাত্ত্বিক নির্দশন। জেলা সদরের ঝাউদিয়া গ্রামে অবস্থিত বলে গ্রামের নাম অনুসারে এই মসজিদটির নাম রাখা হয়েছে ‘ঝাউদিয়া শাহী মসজিদ’। মসজিদটি নির্মাণে ইট, পাথর, বালি ও চিনামাটি ব্যবহার করা হয়েছে।
ঝাউদিয়া মসজিদ সম্পর্কে স্থানীয়দের মধ্যে অনেক কিংবদন্তী প্রচলিত তবে এর সঠিক ইতিহাস সম্পর্কে জানা যায় না। জনশ্রুতি অনুসারে, ইরাকের শাহ সুফি আদারি মিয়া ইসলাম ধর্ম প্রচারের উদ্দেশ্যে এ অঞ্চলে আস্তানা তৈরি করেন ও তিনিই এ সময় এই মসজিদটি নির্মাণ করেন। তবে, প্রচলিত বিশ্বাস অনুসারে এটাও মনে করা হয় যে, মসজিদটি অলৌকিকভাবে তৈরি হয়েছে। স্থানীয়রা এটাও মনে করেন মসজিদের পাশেই উক্ত সুফি সাধকের কবর রয়েছে।
বর্তমান মসজিদটির দ্বারপ্রান্তে এটি মুঘল সম্রাট আওরঙ্গজেবের সময় তৈরি করা হয়েছিল বলে উল্লেখ করা হয়েছে। তবে এটি সম্পর্কেও প্রত্নতাত্ত্বিক কোন নথি পাওয়া যায়নি। ১৯৬৯ সালে এটি বাংলাদেশ প্রত্নতত্ত্ব অধিদপ্তরের তালিকাতে নথিভুক্ত করা হয়েছিল। প্রত্নতত্ত্ব অধিদপ্তরের চুক্তি অনুযায়ী এটি ঝাউদিয়া গ্রামের জনৈক হাসান আলী চৌধুরী ও তার পরিবারের সদস্যগণ তত্ত্বাবধান করে আসছেন। তবে বর্তমানে মসজিদটি সরাসরিই বাংলাদেশ প্রত্নতত্ত্ব অধিদপ্তর পরিচালনা করে থাকে।
ঝাউদিয়া মসজিদটি পাঁচটি গম্বুজ ও প্রবেশপথের কাছে দুটি মিনার নিয়ে গঠিত।
ভাষা ও সাহিত্যে একুশে পদক বিজয়ীদের তালিকা
সাহিত্যে একুশে পদক বাংলাদেশের সাহিত্যিকদের জন্য একটি জাতীয় এবং সর্বোচ্চ বেসামরিক পুরস্কার। বাংলা ভাষা ও সাহিত্যে অনন্য অবদানের স্বীকৃতি প্রদানের উদ্দেশ্যে ১৯৭৬ সাল থেকে এই ক্ষেত্রে একুশে পদক প্রদান করা হচ্ছে। ভাষা আন্দোলন এর শহীদদের স্মরণে ১৯৭৬ সালে এই পদকের প্রচলন করা হয়। প্রত্যেক পদকপ্রাপ্তকে একটি পদক, একটি সম্মাননা সনদ, একটি রেপ্লিকা এবং পুরস্কারের অর্থমূল্য প্রদান করা হয়ে থাকে। একুশে পদকে ১৮ ক্যারেটের সোনা দিয়ে তৈরি ৩৫ গ্রাম ওজনের একটি মেডেল প্রদান করা হয়; যার ডিজাইন করেছেন নিতুন কুণ্ডু। প্রাথমিকভাবে পুরস্কারের অর্থমূল্য ২৫,০০০ টাকা দেয়া হতো; বর্তমানে এটি ২ লক্ষ টাকায় উন্নীত করা হয়েছে।
আতহার আলি
মাওলানা আতহার আলি (১৮৯১ - ৬ অক্টোবর ১৯৭৬) ছিলেন একজন বাঙালি ইসলামি চিন্তাবিদ, রাজনীতিবিদ ও সংসদ সদস্য।
আতহার আলি ১৮৯১ সালে ব্রিটিশ ভারতের বেঙ্গল প্রেসিডেন্সির অন্তর্গত সিলেটের বিয়ানীবাজারের ঘুঙ্গাদিয়া গ্রামে জন্মগ্রহণ করেন। তাঁর বাবার নাম মৌলভি আজিম খান। আতহার আলি ঝিঙ্গাবাড়ি আলিয়া মাদ্রাসায় প্রাথমিক ও মাধ্যমিক শিক্ষা লাভ করেছেন। এরপর তিনি মুরাদাবাদ কাসেমিয়া, রামপুর আলিয়া মাদ্রাসা, মাজাহেরে উলুম সাহারানপুর ও দারুল উলুম দেওববন্দে উচ্চশিক্ষা অর্জন করেছেন। তিনি মাওলানা আশরাফ আলি থানভির ছাত্র ছিলেন।
শিক্ষাগ্রহণ শেষে আতহার আলি দেশে ফিরে শিক্ষকতায় যোগ দেন। তিনি সিলেট ঝিঙ্গাবাড়ি আলি মাদ্রাসা ও কুমিল্লার জামিয়া মিল্লিয়াসহ অন্যান্য মাদ্রাসায় শিক্ষকতা করেছেন। ১৯০৯ সালে তিনি কিশোরগঞ্জ মসজিদের ইমাম নিযুক্ত হন।
ব্রিটিশ বিরোধী আন্দোলনে আতহার আলি অংশগ্রহণ করেছেন। নবগঠিত পাকিস্তানে যোগ দেয়ার প্রশ্নে অনুষ্ঠিত সিলেট গণভোটে তিনি গুরুত্বপূর্ণ ভূমিকা পালন করেছেন। এই ভোটের ফলে আসাম থেকে সিলেট বিচ্ছিন্ন হয়ে পূর্ব বাংলায় যোগ দেয়।
১৯৫২ সালে তিনি নেজামে ইসলাম দলের সভাপতি নির্বাচিত হন। তাঁর নেতৃত্বে নেজামে ইসলাম ১৯৫৪ সালে অনুষ্ঠিত নির্বাচনে প্রাদেশিক পরিষদে ৪টি ও জাতীয় পরিষদে ৩৬টি আসন লাভ করে। প্রাদেশিক পরিষদের উক্ত ৪টি আসনের একটিতে তিনি প্রার্থী হিসেবে বিজয়ী হয়েছিলেন। ১৯৬৫ সালে আইয়ুব খানের সরকার তাকে গ্রেপ্তার করে। ভারত-পাকিস্তান যুদ্ধের পূর্বে তিনি মুক্তি পান। এরপর ওয়াজনসিহতমূলক কর্মকাণ্ডের মাধ্যমে ইসলাম প্রচারে আত্মনিয়োগ করেন। এছাড়া বিভিন্ন জাতীয় আন্দোলনে অংশ নিয়েছিলেন।
আতহার আলি ১৯৪৫ সালে জামেয়া এমদাদিয়া মাদ্রাসা স্থাপন করেন। পরবর্তীতে ময়মনসিংহ দারুল উলুম মাদ্রাসা প্রতিষ্ঠা করেন।
তার লেখা বইয়ের মধ্যে রয়েছে "পর্দা ও ইসলাম", "আল-ওজরু ওয়ান নুযরু", "ইসলামী শাসন কেন চাই?", "বাস্তব ক্ষেত্রে সমাজতন্ত্র", "ইসলামে অর্থবন্টন ব্যবস্থা"।
১৯৭৬ সালের ৬ অক্টোবর ময়মনসিংহ দারুল উলূম মাদ্রাসায় আতহার আলি ইন্তেকাল করেন।
কাটাদুয়ার দরগাহ
কাটাদুয়ার দরগাহ বাংলাদেশের রংপুর বিভাগে অবস্থিত একটি প্রাচীন স্থান। এটি মূলত রংপুর জেলার পীরগঞ্জ উপজেলার অন্তর্গত একটি প্রাচীন স্থাপনা। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।
পীরগঞ্জ থেকে প্রায় 11 কি: মি: দক্ষিণে কাটাদুয়ারা অবস্থিত।
রাখালদাস বন্দ্যোপাধ্যায় এখানে দুটি শিলালিপি দেখে বলেছিলেন, এই শিলালিপি সুলতান আলাউদ্দিন হোসেন শাহের আমলকে নির্দেশ করে। শিলালিপি দুটি আবিষ্কার করা হয়েছে দরগাহ কাছে ছোট একটি নদী থেকে। পাঠ করে জানা যায়, কামরূপ ও কামতা বিজয়ী হোসেন শাহের রাজত্বকালে খান-ই-আযম এই মসজিদ নির্মাণ করা হয়।
এটি একটি ছাদবিহীন মাযার যার দক্ষিণ দেয়ালে প্রবেশপথ আছে। দরজার দু’পাশে দুটি শিলালিপি আছে। এর দক্ষিণ পাশে যে প্রাচীন ইমারতের ধ্বংসাবশেষ দেখা যায়, সেখানে হোসেন শাহের আমলের একটি মসজিদ ছিল।
গোপাল মন্দির, পুঠিয়া
গোপাল মন্দির রাজশাহীর, পুঠিয়া উপজেলার অন্তর্গত একটি প্রাচীন মন্দির এবং এটি বাংলাদেশ প্রত্নতত্ত্ব অধিদপ্তর এর তালিকাভুক্ত প্রত্নতাত্ত্বিক স্থাপনাগুলোর একটি।
রাজশাহী জেলা সদর হতে ৩২ কিঃ মিঃ উত্তর-পূর্ব দিকে পুঠিয়া রাজবাড়ির বিশাল চত্বরের বেশ কয়েকটি নজরকাড়া প্রাচীন মন্দিরের মধ্যে এটি একটি। চারআনি মন্দির চত্বরের উত্তর পাশে এর অবস্থান।
বড় আহ্নিক মন্দিরের পাশে অবস্থিত আয়তাকার এই মন্দিরের দৈর্ঘ্য ১২.৮০ মিটার ও প্রস্থ ৭.৮০ মিটার। দক্ষিণমুখী এই মন্দিরের উত্তর দিক ব্যতীত অপর তিন দিকে বারান্দা রয়েছে এবং পশ্চিম দিকে দ্বিতীয় তলায় উঠার জন্য সিঁড়ি রয়েছে। এই মন্দিরের দক্ষিণ দিকে ৩টি এবং পূর্ব ও পশ্চিম দিকে একটি করে প্রবেশমুখ রয়েছে। এছাড়া উপর তোলার কক্ষের দক্ষিণ দিকে ৩টি ও পশ্চিম দিকে একটি প্রবেশ পথ রয়েছে। নীচতলায় প্রধান প্রবেশ পথে একটি পোড়ামাটির মূর্তি আছে। তবে পুঠিয়া মন্দির চত্বরের অন্যান্য মন্দিরের মত এই মন্দিরে তেমন কোন অলঙ্করণ চোখে পড়ে না। এর উপর তলার কক্ষটি নিচের তলার কক্ষের চেয়ে বেশ ছোট।
হলদিয়া ডক কমপ্লেক্স
হলদিয়া বন্দর বা হলদিয়া ডক কমপ্লেক্স ভারতের অঙ্গরাজ্য পশ্চিমবঙ্গের পূর্ব মেদিনীপুর জেলার হলদিয়া শহরে গড়ে উঠেছে হলদি নদী ও হুগলি নদীর মিলন স্থলে। এই বন্দরটি তৈরি করা হয়েছে কলকাতা বন্দর এর সহযোগি বন্দর হিসাবে। তাই একে বন্দর না বলে ডক কমপ্লেক্স বলা হয়। হলদিয়া বন্দর বর্তমানে পশ্চিমবঙ্গের একক বৃহত্তম বন্দর। কলকাতা বন্দর সহযোগে হলদিয়া বন্দর হল ভারতের পঞ্চম বৃহত্তম পণ্যবাহী বন্দর এবং তৃতীয় বৃহত্তম (২০১৫-২০১৬) কন্টেইনার বন্দর।বন্দরটির পণ্য খালাসের ক্ষমতা বছরে ৪৬ মিলিয়ন টন। হলদিয়া বন্দরের সর্বোচ্চ গভীরতা হল ৮.৫ মিটার এবং বন্দরটিতে সর্বোচ্চ ২৩০ মিটার দীর্ঘ জাহাজ নোঙর করতে পাড়ে।
হলদিয়া বন্দর সমুদ্র সমতল থেকে ৮ মিটার উচ্চতায় এবং ২১.২০ উত্তর ও ৮৮.০০ পূর্বে অবস্থিত। এই বন্দর পূর্ব মেদিনীপুর জেলার তমলুক মহকুমায় অবস্থিত।বন্দরটি হুগলি নদী ও হলদি নদীর মিলন স্থানে হুগলি হুগলি নদীর পশ্চিম উপকূলে গড়ে উঠেছে।বন্দরটি কলকাতা মহানগর থেকে নদী বা জলপথে ৯০ কিলোমিটার দূরে এবং বঙ্গোপসাগর থেকে নদী পথে ৪০ কিলোমিটার অভ্যন্তরে অবস্থিত।
বন্দরটি কলকাতা বন্দরের সহযোগী বন্দর হওয়ার কলকাতা বন্দরের পশ্চাৎ ভূমি হলদিয়া বন্দরের পশ্চাৎ ভূমিতে পরিণত হয়েছে। পশ্চিমবঙ্গ, ঝাড়খন্ড, বিহার, মধ্যপ্রদেশ ও উত্তরপ্রদেশের পূর্ব অংশ, ওড়িশার উত্তর অংশ এবং উত্তর-পূর্ব ভারত হলদিয়া বন্দর পশ্চাৎ ভূমির অন্তর্গত। এই বিশাল পশ্চাৎ ভূমির পণ্যদ্রব্য হলদিয়া বন্দর দ্বারা আমদানি ও রপ্তানি করা হয়। ভারতের বাইরে নেপাল ও ভূটানের পণ্য কলকাতা বন্দর ছাড়াও হলদিয়া বন্দরের মধ্যমে পরিবহন করা হয়।
বন্দরটিতে ১২ টি বার্থ ও হুগলি নদীতে ৩ টি তেল জেটি ও ৩ টি বার্জ জেটি রয়েছে। বন্দরটি একটি লক গেট দ্বারা হুগলি নদী থেকে পৃথক। বন্দরে কন্টেইনার পন্য পরিবহনের ব্যবস্থা রয়েছে। এই বন্দরে প্রায় ৩০ হাজার মেট্রিক টন পন্য বোঝাই জাহাজ নৌঙর করতে পাড়ে। বন্দরটি গড়ে গভীরতা সম্পর্ন।
বন্দরটির প্রধান আমদানি দ্রব্য হল পেট্রোলিয়াম, রাসায়নিক দ্রব্য, যন্ত্রাংশ। রপ্তানি দ্রব্য হল- কয়লা, আকরিক লোহা, ইস্পাত প্রভৃতি। ২০১৪-২০১৫ সালে বন্দরটি ৩৩ মিলিয়ন টন পণ্য পরিবহন করেছে।
সরকারি ও বেসরকারি যৌথ উদ্যোগে হলদিয়া বন্দরে ৮০০ কোটি টাকা বিনিয়োগ হতে চলেছে। বন্দরের নতুন করে পরিকাঠামো উন্নয়নের জন্যই পিপিপি মডেলে চারটি বার্জ জেটি তৈরি করা হচ্ছে। এই প্রকল্পের বার্জ জেটিগুলি বেশ বড় মাপের তৈরি করা হবে। এই জেটিগুলির মাধ্যমে বাল্ক জাতীয় এবং লিকুইড জাতীয় কার্গো পরিবহণ করা যাবে।
হলদিয়া বন্দরের লকগেটের ওপর চাপ কমাতেই এই উদ্যোগ। বন্দরের লকগেট দুর্বল হয়ে পড়ায় এবং নাব্যতা সমস্যার জন্য বার্জ জেটি তৈরি হচ্ছে। আউটার টার্মিনাল-১ ও আউটার টার্মিনাল-২ তৈরি করা হচ্ছে। ইতিমধ্যেই ৭৩ কোটি টাকা ব্যয়ে একটি বার্জ জেটি আর ৭০ কোটি টাকা ব্যয়ে স্বয়ংক্রিয় ফ্লোটিং ক্রেন তৈরির কাজ শুরু হয়ে গিয়েছে। টেন্ডার প্রক্রিয়ার পর দক্ষিণ ভারতের বোথরা শিপিং এজেন্সি বরাত পেয়েছে।
হলদি নদী ও হুগলী নদীর পাড় বরাবর নতুন চারটি বার্জ জেটি তৈরিতে উদ্যোগী হয়েছে। এগুলিকেই বলা হচ্ছে আউটার টার্মিনাল। ৪১৩ কোটি টাকা ব্যয়ে সবচেয়ে বড় আউটার টার্মিনাল তৈরি হতে চলেছে। এই টার্মিনালটি তৈরি হবে হলদিয়া ভবনের ঠিক বিপরীতে। পাশাপাশি শালুকখালিতে ১৫০ কোটি টাকা ব্যয়ে লিকুইড কার্গো হ্যান্ডেলিংয়ের বার্জ তৈরি হচ্ছে। ৪১৩ কোটি টাকার আউটার টার্মিনালের কাজ পেতে টেন্ডারে যোগ দিয়েছে দু’টি গোষ্ঠী।
অমৃতসর-দিল্লি-কলকাতা শিল্প করিডর
অমৃতসর-দিল্লি-কলকাতা শিল্প করিডর হল ভারতের উত্তর ভারত ও পূর্ব ভারত এর রাজ্য গুলি নিয়ে প্রস্তাবিত একটি শিল্প উন্নয়ন প্রকল্প।ওই প্রকল্পে পাঞ্জাব এর অমৃতসর শহর থেকে শুরু করে দিল্লি হয়ে পশ্চিমবঙ্গ-এর কলকাতা (ডানকুনি) পর্যন্ত রূপায়িত হবে।এই এলাকার সড়ক পথ,রেল পথ ও জল পথ এর উন্নয়ন ঘটানো হবে। ইতি মধ্যে হলদিয়া থেকে এলাহাবাদ পর্যন্ত গঙ্গা নদীকে জাতীয় জলপথ ১ হিসাবে ঘোষনা করা হয়েছে।এই করিডোর থেকে ১৫০-২০০ কিলোমিটার দূর পর্যন্ত শিল্প গড়ে তুলা হবে।একই সঙ্গে সহজে পণ্য পরিবহনের জন্য গড়া হচ্ছে ইস্টার্ন ডেডিকেটেড ফ্রেট করিডর।
ইস্টার্ন ডেডিকেটেড ফ্রেট করিডর
কলকাতা-লুধিয়ানা পণ্য করিডর বা ইস্টার্ন ডেডিকেটেড ফ্রেট করিডর হল সহজে পণ্য পরিবহনের জন্য কলকাতা (ডানকুনি) থেকে লুধিয়ানা পর্যন্ত নির্নিমান রেল করিডর। এই রেল করিডরে শুধু মাত্র রেল ওয়াগান বা মালগাড়ি চলাচল করবে। ফলে সহজে এক স্থান থেকে অন্য স্থানে পণ্য পরিবহন করা যাবে ফলে শিল্পের বিকাশ ঘটবে। এই করিডর এর পাশে মোট ২০ টি শহরে শিল্পতালুক গড়া হবে। রেলপথের জন্য, ব্রড গেজ ব্যবহার করা হবে। পূর্ব ডিএফসিতে দুটি ট্র্যাক থাকবে এবং বিদ্যুতায়িত হবে। পাঞ্জাবের লুধিয়ানা থেকে উত্তর প্রদেশের খুর্জা (বুলমানশহর) বিভাগটি ৪০০ কিলোমিটারে জমির অভাবের কারণে একক রেল ট্র্যাক নির্মান করা হবে এবং রেলথপটি বিদ্যুতায়িত হবে। এই মালবাহী করিডোর মোট ১৮৫৮ কিলোমিটার দীর্ঘ হবে। করিডোরে পশ্চিম ডেডিকেটেড মালবাহী করিডোরের উৎপত্তি পয়েন্ট বা স্থান থাকবে যা দাদরি মধ্য দিয়ে যাবে, যা একটি জংশন হিসাবে পরিষেবা প্রদান করবে।
ইস্টার্ন ডেডিকেটেড ফ্রেট করিডর এর মোট দৈর্ঘ্য ১৮৩৯ কিলোমিটার। এই করিডর নির্মানের জন্য বিশ্ব ব্যাংক ₹৪,১৩৫ কোটি টাকা ঋণ দিয়েছে। করিডরটি মোট সাতটি রজ্যের উপর দিয়ে গেছে । রাজ্য গুলি হল- পশ্চিমবঙ্গ (), ঝাড়খন্ড (), বিহার (), উত্তরপ্রদেশ (), হরিয়ানা (), পাঞ্জাব ()।
মালবাহী করিডোরটি প্রথমে ৪৪৭ কিলোমিটার লুধিয়ানা-দাদরি-খুর্জা বিভাগকে একক বিদ্যুতায়িত ট্র্যাক নির্মান করা হবে। এর পর অবশিষ্ট লাইন পশ্চিমবঙ্গের ডানকুনি (কলকাতা) পর্যন্ত বিদ্যুতায়িত ডাবল ট্র্যাক নির্মান করা হবে। সাহনেওয়াল, দারোহা, সিরহিন্দ, রাজপুরা, আম্বালা, যমুনানগর, সাহারানপুর, মুজাফ্ফরনগর, মিরাট, হাপুর, বুলান্দশহর, আলিগড়, হাতরাস, বরন, টুন্ডলা, ফিরোজাবাদ, ইত্তয়া, কানপুর, এলাহাবাদ এবং মুঘলসরাইসহ গুরুত্বপূর্ণ স্টেশনগুলি অন্তর্ভুক্ত রয়েছে এই করিডোরে। প্রধান লাইনের উপরে পণ্যের চাপ কমানোর জন্য, এই লাইনে অনেকগুলি সংযোগ বা জংশন থাকবে। এই লাইনের প্রস্তাবিত জংশনগুলি হলো ধান্ধারীকালান, সিরহিন্দ, রাজপুরা, খালানৌর, খুর্জা, দাউদখাঁন, টুন্ডলা, ভাউপুর, প্রেমপুর, চেওকী/নেনী, জেওনাথপুর, মুঘলসরাই, গাঁজখবাজ, সোনানগর রেলওয়ে স্টেশন, গোমোহ, অন্ডাল এবং ডানকুনি (পূর্ব টার্মিনাল পয়েন্ট।
এই করিডোরের ঠিকাদারি কাজের জন্য একাধিক বিভাগে বিভক্ত করা হয়েছে করিডোরটিকে।
আমঝুপি নীলকুঠি
আমঝুপি নীলকুঠি মেহেরপুর জেলায় অবস্থিত তৎকালীন ইংরেজ নীলকুঠি ও বাংলাদেশের প্রত্নতাত্ত্বিক নিদর্শন। এটি মেহেরপুর জেলা থেকে ৬ কিলোমিটার পূর্বে আমঝুপি নামক গ্রামে অবস্থিত। এর পাশেই রয়েছে কাজলা নদী।
উপমহাদেশে নীলচাষের অবসানের পর বাংলাদেশ প্রতিষ্ঠিত হলে ১৯৭২ সালে এটি প্রথম সংরক্ষণের উদ্যোগ গ্রহণ করা হয়। এই প্রত্নতাত্ত্বিক নিদর্শনটি তৈরির শুরুর দিকে নীলকুঠি হিসেবে ব্যবহার করলেও ক্রমেই এটি ইস্ট ইন্ডিয়া কোম্পানির অফিস হিসেবে ব্যবহৃত হতে থাকে। ইতিহাসবিদদের মতে, এই নীলকুঠিটি খুব সম্ভবত ১৮০০-এর দশকে প্রতিষ্ঠিত হয়েছিল।
আমঝুপি নীলকুঠিটির দুটি প্রবেশপথ রয়েছে। পুরো নীলকুঠি কমপ্লেক্সটি ৭৭ একরের বেশি জায়গাজুড়ে অবস্থিত। কমপ্লেক্সের মাঝখানে কুঠির মূল ভবনটি অবস্থিত ও এর দুপাশে রয়েছে ফুল বাগান। মাঝখানের প্রধান ভবনটির ভিতর রয়েছে ১৫টি কক্ষ। এছাড়াও ভবনটিতে রয়েছে বড় হল রুম, খাবার কক্ষ, নাচঘর ও অতিথিদের থাকার কক্ষ।
জনশ্রুতি অনুসারে, এই নীলকুঠিতেই রবার্ট ক্লাইভ ও মীরজাফর বাংলার শেষ স্বাধীন নবান সিরাজউদ্দৌলাকে ক্ষমতা থেকে অপসারণের ষড়যন্ত্র করেছিল। তবে অনেক ইতিহাসবিদই এই ধারণাকে নাকচ করে দেন। মুক্তিযুদ্ধের সময় প্রবাসী বাংলাদেশ সরকারও গঠিত হয়েছিল বৈদ্যনাথ তলার আম্রকাননে যা এই নীলকুঠির কাছেই অবস্থিত।
চাপড়াকোট ঢিবি
চাপড়াকোট রংপুর জেলার বদরগঞ্জ উপজেলাস্থ একটি প্রাচীন কীর্তি। স্থানীয়ভাবে এটি লোহানীপাড়া বৌদ্ধ বিহার নামে বর্তমানে পরিচিত। এখানে বর্ধন উপাধিধারী একটি রাজবংশের চারজন নৃপতির সন্ধান পাওয়া যায়।
বর্গাকারের এই ধবংসাবশেষকে কেন্দ্র করে চারিদিকে এক কিলোমিটার করে লম্বা চারটি পরিখা আছে। এটা দেখে বুঝা যায় প্রাচীন কালে এটি একটি বৌদ্ধ বিহার ছিল। এখানে খোলা অঙ্গন আছে। এরপরে টানা বারান্দা। তারপরে বিহারের আবাসিক কক্ষ। উত্তরদিকে প্রবেশদ্বার।
ধবংসাবশেষে অলঙ্কৃত ইট, পোড়ামাটির চিত্রফলক, একটি শিলালিপি পাওয়া গিয়েছে। লিপিতত্ত্বের বিচারে এটি নবম-দশম শতকের বলে ধরা হয়।
দশ ভূজা মন্দির
দশভূজা মন্দির মাগুরা জেলার মহম্মদপুর উপজেলায় অবস্থিত বাংলাদেশের অন্যতম একটি প্রত্নতাত্ত্বিক নিদর্শন।
বর্তমানে দশভূজার মন্দিরটির প্রায় কিছুই অবশিষ্ট নেই। এর অবস্থান ছিল মহাম্মদপুর দুর্গের ভেতর ও সীতারাম প্রাসাদের পূর্বদিকে। মন্দিরটি দুর্গের ভেতর লক্ষ্মীনারায়ণ পুকুরের পাড়ে অবস্থিত। মন্দিরের প্রায় ধ্বংসপ্রাপ্ত ও উদ্ধার করা শিলালিপি থেকে জানা যা যে, এটি ১৬৯৯ থেকে ১৭০০ সালের দিকে নির্মিত হয়েছিল।
দশভূজা মন্দিরের আশেপাশেও বেশ কিছু মন্দিরের অস্তিত্ব রয়েছে। এদের মধ্যে উল্লেখযোগ্য হলো জোড় বাংলা মন্দির। দশভূজা মন্দিরে যে শিলালিপি আবিষ্কৃত হয়েছে সেখানে লেখা রয়েছে, 
মহী-ভুজ-রাস ক্ষেকী শকে দশ ভুজালয়ম অশারি শ্রীমতা সীতারামায়েন মন্দিরম অর্থাৎ [মহী=১, ভুজ=২, রস=৬ ক্ষৌনী= ১] অঙ্গের রামাগতিতে ১৬২৯ শ্বদ।
১৯৪০-এর দশকের অসমীয়া চলচ্চিত্রের তালিকা
এই তালিকাটি মূলতঃ ১৯৪০ এর দশকে নির্মিত ও মুক্তিপ্রাপ্ত অসমীয়া চলচ্চিত্রের একটি সূচী। বিভিন্ন চলচ্চিত্র উৎসবে দেখানো চলচ্চিত্রসমূহ এই তালিকায় অন্তর্ভুক্ত করা হয় নি।
১৯৫০-এর দশকের অসমীয়া চলচ্চিত্রের তালিকা
এই তালিকাটি মূলতঃ ১৯৫০ এর দশকে নির্মিত ও মুক্তিপ্রাপ্ত অসমীয়া চলচ্চিত্রের একটি সূচী। বিভিন্ন চলচ্চিত্র উৎসবে দেখানো চলচ্চিত্রসমূহ এই তালিকায় অন্তর্ভুক্ত করা হয় নি।
১৯৬০-এর দশকের অসমীয়া চলচ্চিত্রের তালিকা
এই তালিকাটি মূলতঃ ১৯৬০ এর দশকে নির্মিত ও মুক্তিপ্রাপ্ত অসমীয়া চলচ্চিত্রের একটি সূচী। বিভিন্ন চলচ্চিত্র উৎসবে দেখানো চলচ্চিত্রসমূহ এই তালিকায় অন্তর্ভুক্ত করা হয় নি।
১৯৭০-এর দশকের অসমীয়া চলচ্চিত্রের তালিকা
এই তালিকাটি মূলতঃ ১৯৭০ এর দশকে নির্মিত ও মুক্তিপ্রাপ্ত অসমীয়া চলচ্চিত্রের একটি সূচী। বিভিন্ন চলচ্চিত্র উৎসবে দেখানো চলচ্চিত্রসমূহ এই তালিকায় অন্তর্ভুক্ত করা হয় নি।
১৯৮০-এর দশকের অসমীয়া চলচ্চিত্রের তালিকা
এই তালিকাটি মূলতঃ ১৯৮০ এর দশকে নির্মিত ও মুক্তিপ্রাপ্ত অসমীয়া চলচ্চিত্রের একটি সূচী। বিভিন্ন চলচ্চিত্র উৎসবে দেখানো চলচ্চিত্রসমূহ এই তালিকায় অন্তর্ভুক্ত করা হয় নি।
১৯৯০-এর দশকের অসমীয়া চলচ্চিত্রের তালিকা
এই তালিকাটি মূলতঃ ১৯৯০ এর দশকে নির্মিত ও মুক্তিপ্রাপ্ত অসমীয়া চলচ্চিত্রের একটি সূচী। বিভিন্ন চলচ্চিত্র উৎসবে দেখানো চলচ্চিত্রসমূহ এই তালিকায় অন্তর্ভুক্ত করা হয় নি।
২০০০-এর দশকের অসমীয়া চলচ্চিত্রের তালিকা
এই তালিকাটি মূলতঃ ২০০০ এর দশকে নির্মিত ও মুক্তিপ্রাপ্ত অসমীয়া চলচ্চিত্রের একটি সূচী। বিভিন্ন চলচ্চিত্র উৎসবে দেখানো চলচ্চিত্রসমূহ এই তালিকায় অন্তর্ভুক্ত করা হয় নি।
তারিখ-ই-শাহী
তারিখ-ই-শাহী দিল্লি ও বাংলার আফগান সুলতানদের উপর রচিত ইতিহাস গ্রন্থ।
১৫৭২ থেকে ১৫৭৬ সালের মধ্যে বাংলার সুলতান দাউদ খান কররানীর নির্দেশে আফগান লেখক আহমেদ ইয়াদগার এই গ্রন্থ রচনা করেন। গ্রন্থের শিরোনাম ছিল "তারিখ-ই-সালাতিন-ই-আফগানা" অর্থাৎ আফগান সুলতানদের ইতিহাস। কলকাতার এশিয়াটিক সোসাইটি অব বেঙ্গল তারিখ-ই-শাহী শিরোনামে গ্রন্থটি প্রকাশ করে। আফগান সুলতানদের সম্পর্কে এই গ্রন্থে লিপিবদ্ধ অনেক তথ্য অন্য কোনো গ্রন্থে পাওয়া যায় না।
২০১০-এর দশকের অসমীয়া চলচ্চিত্রের তালিকা
এই তালিকাটি মূলতঃ ২০১০ এর দশকে নির্মিত ও মুক্তিপ্রাপ্ত অসমীয়া চলচ্চিত্রের একটি সূচী। বিভিন্ন চলচ্চিত্র উৎসবে দেখানো চলচ্চিত্রসমূহ এই তালিকায় অন্তর্ভুক্ত করা হয় নি।
কৃষ্ণ মন্দির (মাগুরা)
কৃষ্ণ মন্দির মাগুরা জেলার মহম্মদপুর উপজেলায় অবস্থিত বাংলাদেশের অন্যতম একটি প্রত্নতাত্ত্বিক নিদর্শন। প্রাচীনকালে মহম্মদপুর উপজেলায় বেশ কিছু মন্দির নির্মাণ করা হয়, এরমধ্যে একটি হলো এই কৃষ্ণ মন্দির। স্থানীয়ভাবে এটি তালখড়ি রাধাকৃষ্ণ মন্দির নামেও পরিচিত।
কিংবদন্তী অনুসারে, সাধক লোকনাথ গোস্বামী মগুরা অঞ্চলে জন্মগ্রহণ করেন। পরবর্তীতে তিনি গুরু শ্রীচৈতন্য দেবের সাথে দেখা করার পর তার শিষ্যত্ব গ্রহণ করেন। এসময় গুরুর নির্দেশে তিনি মাগুরা জেলার মহম্মদপুর অঞ্চলে এসে আস্তানা তৈরি করেন ও বসবাস করা শুরু করেন। সে সময় তিনি ভক্তকুলের জন্য তার জন্মভূমি তালখড়ি গ্রামে এই মন্দিরটি নির্মাণ করেন ও রাধাকৃষ্ণের পূজার জন্য মন্দিরের ভেতর তার মূর্তিও স্থাপন করেন।
বাংলাদেশের স্বাধীনতা যুদ্ধের সময় পাকিস্তানী সেনাবাহিনী কর্তৃক মন্দিরটির ব্যাপক ক্ষতি সাধিত হয়। পরবর্তীতে স্থানীয়দের সহয়তায় বাংলাদেশ প্রত্নতত্ত্ব অধিদপ্তর একে সংস্কার করে। বর্তমানে এটি বাংলাদেশ প্রত্নতত্ত্ব অধিদপ্তরের তালিকাভুক্ত পুরাকীর্তি যদিও এখনো বিভিন্ন উৎসবে মন্দিরটিতে পূজা দেওয়া হয়।
খালিশপুর নীলকুঠি ভবন
খালিশপুর নীলকুঠি ভবন ঝিনাইদহ জেলার মহেশপুর উপজেলায় অবস্থিত বাংলাদেশের অন্যতম প্রত্নতাত্ত্বিক নিদর্শন। ইংরেজ আমলে নির্মিত এ নীলকুঠিটি উপজেলার খালিশপুর নামক গ্রামে অবস্থিত।
ব্রিটিশ ইস্ট ইন্ডিয়া কোম্পানী ভারত উপমহাদেশে নীলচাষ শুরু করার পর অন্যান্য অঞ্চলের মত খালিশপুরেও এই নীলকুঠিটি নির্মাণ করেন। খালিশপুর নীলকুঠিটি কপোতাক্ষ নদের তীরে অবস্থিত। নির্মাণের পর ১৮১০ থেকে ১৮৫৮ সাল পর্যন্ত এই নীলকুঠিটি নীলচাষের জন্য ব্যবহার করা হতো। উপমহাদেশে নীল বিদ্রোহের সূচনা হওয়ার পর অন্যান্য নীলকুঠির মত এ নীলকুঠিটিও ইংরেজরা রেখে চলে যান। পরবর্তীতে জমিদাররা এটি তাদের কাছারি হিসেবে ব্যবহার করতে থাকে। পরবর্তীতে ১৯৪৭ সালে ভারত বিভক্তির সময় তৎকালীন নীলকুঠির মালিক জমিদারও জায়গাটি ছেড়ে চলে যান। এরপর থেকে এটি মূলত পরিত্যক্ত।
বর্তমানে নীলকুঠি ভবন ও এর সংলগ্নজমিটি বাংলাদেশ সরকারের অধীনে রয়েছে। বাংলাদেশের স্বাধীনতা যুদ্ধের পর বাংলাদেশ প্রত্নতত্ত্ব অধিদপ্তর এটিকে প্রত্নতাত্ত্বিক স্থাপনা হিসেবে নথিভুক্ত করে। নীলকুটির পাশেই রয়েছে একটি আমবাগান। নীলকুটি ও আমবাগান মিলিয়ে সংলগ্ন এ জায়গাটি
বীরশ্রেষ্ঠ হামিদুর রহমান গ্রন্থাগার
বোর্নিওবাসী বনমানুষ
বোর্নিওবাসী বনমানুষ বা বোর্নিয়ান ওরাং ওটাং (; "Pongo pygmaeus") এক প্রজাতির বনমানুষ যা বোর্নিওর স্থানীয়। সুমাত্রীয় বনমানুষের সঙ্গে এটি এশিয়ায় বড় নরবানরের একমাত্র গণের প্রজাতি। অন্যান্য বড় নরবানরের মতোই ওরাং ওটাংরা হয় অত্যন্ত বুদ্ধিমান। বন্য পরিবেশে এদের মধ্যে উন্নত অস্ত্রব্যবহার এবং স্বতন্ত্র সাংস্কৃতিক ধারার দেখা পাওয়া যায়। এদের ডিএনএ মানুষের সাথে ৯৭ শতাংশই মিল আছে।
মাকুম
মাকুম (IPA: mɑːkəm) অসমএর তিনসুকিয়া জেলাতে অবস্থিত একটি শহর৷ 'মাকুম' শব্দটি চীনা শব্দের থেকে উৎপত্তি লাভ করেছে যার অর্থ "meeting point"৷ আসলে এই অঞ্চলে অসমএর তিনটি প্রধান শহর তিনসুকিয়া, ডিগবয় ও ডুমডুমা মিলিত হওয়ার জন্য এর নাম মাকুম হয়েছে। তদুপরি এই মাকুমে ৩৭ ও ৩৮ নং জাতীয় সড়ক মিলিত হয়েছে৷ এখানে অবস্থিত মাকুম রেলওয়ে স্টেশন ভারতীয় রেলওয়ের একেবারে পূর্বে অবস্থিত স্টেশন ।
মাকুম ডিব্রুগড় লোকসভা সমষ্টির অন্তর্ভুক্ত৷
মাকুম ভৌগোলিকভাবে অবস্থিত । এই অঞ্চলের সমুদ্রপৃষ্ঠ থেকে গড় উচ্চতা ১২২ মিটার (৪০০ ফুট)৷ এই শহরটি তিনসুকিয়ার থেকে ৭ কিমি পূর্বে অবস্থিত । এই অঞ্চলটি দাঁতিকাশরের সরু-বড় স্থানসমূহের সাথে সড়ক ও রেলপথের দ্বারা সংযোজিত হয়ে আছে৷
২০১১ সালের লোকগণনা অনুসারে, মাকুমের মোট জনসংখ্যা ১৫,১১৮। এর ৫৩% পুরুষ আর ৪৭% মহিলা৷ মাকুমের গড় সাক্ষরতার হার ৬৮%৷ এর মধ্যে পুরুষ ও মহিলার পৃথকভাবে গড় সাক্ষরতার হার হল ৭৩% ও ৬২%৷ মাকুমের জনসংখ্যার ১৩% ছয় বছর বয়সের অনূর্ধ।
মাকুম একটি উদ্যোগিক শহর৷ এখানে কেইবাটাও ডাঙর প্লাইউডের কারখানা ছিল যদিও বর্তমানে প্রায়ই বন্ধ হয়ে আছে৷ তদুপরি মাকুমে ভালো সংখ্যক চা কারখানা আছে৷ অন্যান্য উদ্যোগসমূহ হল, আটা, মোম ইত্যাদি৷ মাকুম শহরের আশে পাশে ভালো সংখ্যক চা বাগান আছে৷
মাকুমে ভালো সংখ্যক শিক্ষা প্রতিষ্ঠান আছে৷ এর মধ্যে উল্লেখযোগ্য হল-
বিদ্যালয়-
মহাবিদ্যালয়-
অন্যান্য-
বনরক্ষীর প্রশিক্ষণ প্রতিষ্ঠান
মাকুম অঞ্চলটিতে একসময়ে ১৮৩০র দশকে চীনের থেকে অহা বহু লোক এসে বসত করেছিল৷ ১৯৬২ সালে চীন ও ভারতের যুদ্ধের সময় এই চায়না টাউন বন্ধ করে দেওয়া হয়৷ বর্তমানে এই চায়না টাউনে (বর্তমানের চীনাপট্টি) স্থানীয় লোক বসবাস করে যদিও বহু চীনা আর্হির ঘর দেখতে পাওয়া যায়৷ এই চীনা লোকেদের অতীত ও বর্তমান নিয়ে অসমীয়া লেখিকা রীতা চৌধুরী 'মাকাম' নামের একটি গ্রন্থ রচনা করেছেন৷
গোরার মসজিদ
গোরার মসজিদ ঝিনাইদহ জেলার কালীগঞ্জ উপজেলায় অবস্থিত বাংলাদেশের প্রত্নতাত্ত্বিক নিদর্শন। এটি উপজেলা সদর থেকে প্রায় ২৫ কিলোমিটার দূরে বারোবাজার ইউনিয়নের বেলাট দৌলতপুর গ্রামে অবস্থিত।
গোরার মসজিদটি আকৃতিগতভাবে বর্গাকৃতির। মসজিদের পূর্বে রয়েছে একটি বড় ঘাটবাঁধানো পুকুর যদিও বর্তমানে পুকুর ঘাটটি ধ্বংস হয়ে গিয়েছে। মসজিদটিতে মাত্র একটি গুম্বজ রয়েছে। ১৯৮৩ সালে বাংলাদেশ প্রত্নতত্ত্ব অধিদপ্তরের অধীনে বারোবাজারে প্রত্নতত্ত্বের সন্ধানে খনন কাজ শুরু হলে আরও বেশ কয়েকটি মসজিদের সাথে এই মসজিদটিও আবিষ্কৃত হয়। আবিষ্কারের পরপরই এ মসজিদটি বাংলাদেশ প্রত্নতত্ত্ব অধিদপ্তরের প্রকাশিত প্রত্নতত্ত্ব তালিকাতে স্থান করে নেয়।
কিংবদন্তী অনুসারে, গোরাই নামে একজন সুফী এ অঞ্চলে এই মসজিদটিতে বসবাস করতেন। তাঁর নাম অনুসারে এ মসজিদকে গোরাই মসজিদ হিসেবে ডাকা হয়। মসজিদের পাশে আবিষ্কৃত একটি কবরকে স্থানীয়রা গোরাই দরবেশের কবর বলে মনে করেন। প্রত্নতত্ত্ববিদগণ ধারণা করেন, গোরাই মসজিদটি খুব সম্ভবত হোসেন শাহ বা তার পুত্র নসরত শাহ-এর শাসনামলে তৈরি করা হয়েছে।
গোরাই মসজিদের দেয়ালগুলোর পুরুত্ব কমপক্ষে ৫ ফুট মসজিদে প্রবেশের জন্য রয়েছে তিনটি দরজা যার মধ্যে মাঝখানের প্রবেশপথটি অপর দুটি থেকে অপেক্ষাকৃত বড় আকৃতির। এছাড়াও ধারণা করা হয়ে থাকে মসজিদের উত্তর ও দক্ষিণের দেয়ালেও দুটি করে মোট চারটি প্রবেশপথ ছিলো যেগুলো এখন আর নেই। এছাড়াও পূর্ব পাশের দেয়াল ব্যতীত বাকী তিনপাশের দেয়ালে চারটি কালো পাথরের স্তম্ভের সন্ধান পাওয়া যায়।
পোড়ামাটিতে তৈরি এ মসজিদটির দেয়ালে এছাড়াও রয়েছে বিভিন্ন আকৃতির নকশা।
পানাম সেতু
পানাম সেতু একটি মুঘল আমলে নির্মিত ইটের তৈরি সেতু। এটি নারায়ণগঞ্জ জেলার সোনারগাঁ এলাকার অন্তর্ভুক্ত হাবিবপুর এর পূর্ব দিকে পঙ্খীরাজ খালের উপর নির্মিত। আদীতে এর নাম ছিল ‘কোম্পানি কে গঞ্জ কা পুল’ বা কোম্পানিগঞ্জের সেতু।
পানাম সেতুটি সোনারগাঁ উপজেলাধীন হাবিবপুরের পূর্বদিকে কোম্পানিগঞ্জ ও বারি-মজলিশ এলাকার মধ্যবর্তী পাকা রাস্তা সংযোগ সড়কে পঙ্খীরাজ খালের উপর নির্মিত। সেতুটি হাজীগঞ্জ এলাকাকে বৈদ্যের বাজার এলাকার সংযোগকারী কাঁচা সড়কে সপ্তদশ শতকে নির্মিত হয়।
পানাম নগর বা পানাম শহর নারায়ণগঞ্জ জেলার সোনারগাঁ উপজেলাধীন প্রাচীন শহর গুলোর মধ্যে অন্যতম। এটি ঢাকা-চট্টগ্রাম মহাসড়কের মোগড়াপাড়া পয়েন্ট থেকে আড়াই কিঃ মিঃ উত্তরে অবস্থিত।
মূঘল সম্রাজ্যের প্রত্যক্ষ শাসনে আসার পর মুঘলরা সোনারগাঁতে বেশ কিছু সড়ক ও সেতু নির্মাণের ফলে সোনারগাঁ ও পানাম শহর নতুন রূপে আবির্ভূত হয়। মূঘল আমল উপমহাদেশের যে কোন এলাকার জন্য তাৎপর্যপূর্ণ ছিল । ব্যপক সংখ্যক স্থাপনা ও উন্নয়ন মূলক কাজ এ সময় পরিলক্ষিত হয়। পানামও এর ব্যতিক্রম নয়। সম্ভবত পানাম সেতু সেই সময়কালের নির্মাণ।
সোনারগাঁ এলাকার বেশ কয়েকটি মুঘল স্থাপনা বর্তমানে সময়ে অক্ষত রয়েছে তার ভেতর তিনটি সেতু রয়েছে। এগুলো হচ্ছে- পানাম সেতু, দালালপুর সেতু ও পানাম নগর সেতু। সেতুটির প্রকৃত নির্মাণ কাল সংক্রান্ত কোন প্রামাণ্য শিলালিপি না থাকলেও স্থাপত্যরীতি বিবেচনা করে ঐতিহাসিকরা এটিকে মুঘল আমলে অর্থাৎ সপ্তদশ শতকে নির্মিত স্থাপনা হিসেবে একমত হয়েছেন। তিন খিলান বিশিষ্ট সেতুটি দৈর্ঘে ১৭৩ ফুট এবং প্রস্থে ১৪ ফুট। সেতুটির খাঁড়া ইটের গাথুনি বৃত্তাকারে সন্নিবেশিত। সেতুর মধ্যবর্তী খিলানটি অপর দুটি অপেক্ষা উচু এবং প্রশস্ত। যার ফলে সেতুটির নিচ দিয়ে জলযান চলাচল করতে পারত ।
ধানোরা ঢিবি
ধানোরা ঢিবি রাজশাহী বিভাগের তানোর উপজেলার মাদারীপুরের একটি প্রাচীন নিদর্শন। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।
রাজশাহী শহর থেকে ২৭ কিলোমিটার দূরে অবস্থিত তানোর বাসস্ট্যান্ড থেকে ৪.৭ কিলোমিটার উত্তরে মাদারীপুর বাজার অবস্থিত। বাজারের পশ্চিম পাশ ধরে পাকা সড়কপথে এক কিলোমিটার প্রবেশ করলেই পাওয়া যাবে ধানোরা ঢিবি।
ধানোরা ঢিবি এক সময় বেশ উচ্চতাসম্পন্ন থাকলেও বর্তমানে ধানচাষের জন্য স্থানীয়রা এর কিছু অংশ কেটে ফেলেছেন। যত্নের অভাবে ঢিবিটি সারাবছরই ঝোপ-ঝাড় আগাছায় ঢেকে থাকে। চারপাশে ধানক্ষেত, একপাশে মাঝারি গভীরতার একটি দিঘি। প্রচলিত ধারণা অনুযায়ী, দিঘিটি ধানোরা ঢিবির সমকালীন। ঢিবিটির ওপর প্রচুর পরিমাণে ক্যাকটাস গাছ রয়েছে। স্থানীয় ভাষায় এটিকে আঁড়া বলে ডাকা হয়। 
ধানোরা ঢিবি ও তৎসংলগ্ন দিঘি (স্থানীয় নাম "বউকুরি দিঘি") সম্পর্কে বেশ কিছু লোকগাথা প্রচলিত রয়েছে। স্থানীয়দের বিশ্বাস, জায়গাটি কোনো এক দেবীর অধীন এবং তিনি গ্রামবাসীকে দিঘির মাধ্যমে বাসন-কোসন সরবরাহ করে সাহায্য করেন। দরিদ্র গ্রামবাসীদের প্রার্থনা পেলে অলৌকিকভাবে দিঘির পাড়ে ভেসে ওঠে বাসন, থালা ইত্যাদি। তবে দেবীর দানে গরুর মাংস খাওয়ার ফলে এই সাহায্যপ্রথা বন্ধ হয়ে গেছে, এভাবেই ইতি ঘটেছে প্রচলিত কুসংস্কারের। ধানোরা ঢিবি সংলগ্ন দিঘিতে ডুবে প্রাণ হারিয়েছেন বেশ ক'জন গ্রামবাসী। স্থানীয় কিংবদন্তি অনুসারে, এই দিঘির ধারেই থাকেন এক সাদা পোশাক পরিহিতা রমণী। তিনি গ্রামবাসীদের সলিল সমাধির জন্য দায়ী বলে তারা মনে করে। এই রমণীকে বধূ সম্বোধন করেই দিঘিটির নাম বউকুরি হয়েছে। বর্তমানে সেখানে মাছের চাষ চলছে, তবে স্থানীয়ভাবে আজও ধানোরা ঢিবি পছন্দের কোনো স্থান নয়।
যুব ও ক্রীড়া মন্ত্রণালয় (বাংলাদেশ)
যুব ও ক্রীড়া মন্ত্রণালয় গণপ্রজাতন্ত্রী বাংলাদেশ সরকারের একটি স্বতন্ত্র মন্ত্রণালয়। এ মন্ত্রণালয়ের কাজ হচ্ছে বেকারত্ব নিরসনে বেকার যুবকদের প্রশিক্ষণের মাধ্যমে জনশক্তিতে পরিণত করা এবং দেশের দেশীয় ও আন্তর্জাতিক ক্রীড়ার উন্নয়নে ক্রীড়া সংস্থাসমূহকে সহোযোগীতা করা।
বেসামরিক বিমান পরিবহন ও পর্যটন মন্ত্রণালয় (বাংলাদেশ)
বেসামরিক বিমান পরিবহন ও পর্যটন মন্ত্রণালয় গণপ্রজাতন্ত্রী বাংলাদেশ সরকারের একটি স্বতন্ত্র মন্ত্রণালয়। এ মন্ত্রণালয়ের কাজ হচ্ছে দেশের বেসামরিক বিমান পরিবহন খাতের উন্নয়নে জাতীয় নীতিমালা প্রনয়ন এবং দেশীয় পর্যটনের উন্নয়ন ও বিকাশে নীতি নির্ধারণ ও সহযোগিতা করা।
কাইনাত অরোরা
কাইনট অরোরা একজন ভারতীয় মডেল পরিণত অভিনেত্রী যিনি বলিউডের কমেডি ফিল্ম গ্র্যান্ড মস্তি থেকে তার অভিষেক হয় ।
অরোরা একটি পাঞ্জাবি পরিবারে জন্মগ্রহণ করেন।তিনি প্রয়াত অভিনেত্রী দিব্যা ভারতীর দ্বিতীয় চাচাতো বোন।
কৃষ্ণপুর শিব মন্দির, পুঠিয়া
কৃষ্ণপুর শিব মন্দির বা খিতিশ চন্দ্রের মঠ, পুঠিয়া, রাজশাহী বিভাগে অবস্থিত একটি প্রাচীন স্থাপনা হিসেবে বিবেচিত। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।
পুঠিয়া বাজার থেকে দেড় কি:মি: পশ্চিম দিকে ছোট এই মন্দিরটি অবস্থিত। স্থানীয়ভাবে এই স্থাপনাটিকে খিতিশ চন্দ্রের মঠ হিসাবে ডাকা হয়। কিন্তু প্রকৃতপক্ষে এটি একটি শিব মন্দির।
মন্দিরটি বর্গাকারে নির্মিত। মন্দিরের প্রতিটি বাহুর দৈর্ঘ্য ৪.২৫ মিটার। মন্দিরের পূর্ব ও দক্ষিণ দেয়ালে একটি করে দরজা আছে। তবে দক্ষিণ প্রবেশ পথটির বাইরের দুপাশে এবং উপরে পোড়ামাটির চিত্রফলক দ্বারা নান্দনিকভাবে অলংকৃত। এটিই মূলত প্রধান পথ। পূর্ব পাশের প্রবেশ প্রথের পাশে ও উপরে তেমন কোন অলংকরণ নেই। মন্দিরের উপরে একটি উঁচু শিখর ছাদ আছে এবং এর উপরে ফিনিয়েল বিদ্যমান।
ছাদের কার্ণিশ এবং কর্ণারসমূহ পোড়ামাটির চিত্রফলক দ্বারা চমৎকারভাবে সজ্জিত। পশ্চিম পাশের দেয়ালের বহিরাংশ সতল এবং কোন অলংকরণ নেই। মন্দিরের ভিতরে পশ্চিম ও উত্তর পাশের দেয়ালে ১টি করে নিস বা কুলঙ্গি আছে। সাধারনত বাতি রাখার জন্য এ ধরনের নিস বা কুলঙ্গি ব্যবহৃত হতো।
এ মন্দিরের কোন শিলালিপি পাওয়া যায় নি। তবে নির্মাণ শৈলির বিচারে এটি ১৮০০-১৮৭০ খ্রিষ্ঠাব্দে নির্মিত বলে ধারণা করা হয়।
জাতীয় জলপথ ৩
জাতীয় জলপথ ৩ হল ভারতের কেরালা রাজ্যের পশ্চিম উপকূলের একটি অন্তদেশীয় জল পথ।এই জলপথ কোল্লাম-কোট্টপুরাম খাল,পশ্চিম তট খাল ,চম্পাকরে খাল ও উদ্যোগমমন্ডল খাল নিয়ে গঠিত।এই জলপথের মোট দৈর্ঘ্য ২০৫ কিলোমিটার।১৯৯৩ সালে এই জলপথ "জাতীয় জলপথ ৩ " হিসাবে ঘোষনা করা হয়।এই জল পথে অনেক গুলি জল কপাটিকা জলযান নিয়ন্ত্রনের জন্য ।
সুরা মসজিদ
সুরা মসজিদ সুরম্য মসজিদ বা শুজা মসজিদ বাংলাদেশের রংপুর বিভাগের অবস্থিত একটি প্রাচীন মসজিদ। এটি দিনাজপুর জেলার ঘোড়াঘাট উপজেলার অন্তর্গত একটি প্রাচীন মসজিদ। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা। এই মসজিদে গ্রানাইটসহ নানা মূল্যবান পাথরের অস্তিত্ব পাওয়া যায়।
দিনাজপুর জেলার ঘোড়াঘাট উপজেলা থেকে ১০ কিলোমিটার পশ্চিমে ও ঘোড়াঘাট-হিলি পাকা সড়কে লাগানো প্রাচীন জলাশয় এর পরেই এই মসজিদ টি অবস্থিত।
মসজিদটি পুর্ব-পশ্চিমে লম্বা। এর বাইরের মাপ ১২.১২ মি. × ৭.৮৭ মি. এবং প্রধান কক্ষের ভিতরের আয়তন ৪.৮৪ মি. × ৪.৮৪ মি. । মসজিদের প্রধান কামরায় চারকোণে এবং বারান্দার দুইকোনে বাহিরের দিকে একটি কোরে মিনার আছে। এগুলো কাল পাথরের তৈরি। প্রধান কামরার ও বারান্দার পুর্ব দেয়ালে তিনটি করে প্রবেশ দ্বার আছে। প্রধান কক্ষের উপরে একটি গম্বুজ আছে, বারান্দার উপরে তিনটি ছোট গম্বুজ আছে।
ভিতরে পশ্চিম দেয়ালে মিহরাবগুলোতে উন্নতমানের কারুকাজ। মসজিদে ইটের সঙ্গে পাথরের ব্যবহার, দেয়ালের মাঝে পাথরের স্তম্ভ, ইটের গাঁথুনি তা চোখে পরার মত। এছাড়া প্রত্যেক দরজার নিচে চৌকাঠ পাথরের তৈরি। পুর্বে মসজিদে প্রবেশের সিঁড়ি আছে। এখানকার কালো ও বেলে পাথর বাঙলার পশ্চিম প্রান্তে অবস্থিত রাজমহল থেকে আনা হয়েছে বলে মনে করা হয়। ধারণা করা হয় এখানকার এই প্রাচীনকীর্তির ধ্বংসাবশেষ গুপ্তযুগের পরে নয়।
শিল্পকলায় একুশে পদক বিজয়ীদের তালিকা
শিল্পকলায় একুশে পদক বাংলাদেশের শিল্পীদের জন্য একটি জাতীয় এবং সর্বোচ্চ বেসামরিক পুরস্কার। বাংলাদেশের সঙ্গীত, চিত্রকলা, নৃত্যকলা, নাট্যকলা ও চলচ্চিত্রে অনন্য অবদানের স্বীকৃতি প্রদানের উদ্দেশ্যে ১৯৭৬ সাল থেকে এই ক্ষেত্রে একুশে পদক প্রদান করা হচ্ছে। ভাষা আন্দোলন এর শহীদদের স্মরণে ১৯৭৬ সালে এই পদকের প্রচলন করা হয়। প্রত্যেক পদকপ্রাপ্তকে একটি পদক, একটি সম্মাননা সনদ, একটি রেপ্লিকা এবং পুরস্কারের অর্থমূল্য প্রদান করা হয়ে থাকে। একুশে পদকে ১৮ ক্যারেটের সোনা দিয়ে তৈরি ৩৫ গ্রাম ওজনের একটি মেডেল প্রদান করা হয়; যার ডিজাইন করেছেন নিতুন কুণ্ডু। প্রাথমিকভাবে পুরস্কারের অর্থমূল্য ২৫,০০০ টাকা দেয়া হতো; বর্তমানে এটি ২ লক্ষ টাকায় উন্নীত করা হয়েছে।
প্রাচীন বিষ্ণু মন্দির, কাহারোল
প্রাচীন বিষ্ণু মন্দির বাংলাদেশের রংপুর বিভাগের অবস্থিত একটি প্রাচীন স্থাপনা। এটি মূলত দিনাজপুর জেলার কাহারোল উপজেলার অন্তর্গত একটি প্রাচীন মন্দির। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।
দিনাজপুরের কাহারোল উপজেলার ডাবর ইউনিয়নের মাধবগাঁওয়ে এটি পাওয়া যায়। দিনাজপুর শহর থেকে বীরগঞ্জ উপজেলায় চৌরাস্তার থেকে যে রাস্তা পশ্চিমে ঠাকুরগাঁও জেলার পীরগঞ্জ উপজেলায় গেছে, তা থেকে ১৫ কিলোমিটার দূরে টংকবাবুর হাট থেকে তিন কিলোমিটার পশ্চিম-দক্ষিণে তিন কিলোমিটার কাঁচা রাস্তা পেরিয়ে মাধবগাঁও গ্রামে এই মন্দির পাওয়া যায়। এখানে একটি উঁচু ঢিবি ছিল গ্রামের মানুষ এই উঁচু টিবিকে বুরুজ বলত।
ধারণা করা হয় দশম থেকে একাদশ শতকের দিকে এই মন্দিরটি তৈরি। এই মন্দিরটির নয়টা রথ থাকায় এটিকে ‘নবরথ’ মন্দির বলা হয়। মন্দিরটি প্রধানত দুটি অংশ। পশ্চিম দিকে ১২ × ১২ মিটার ছোট একটি কক্ষ আছে। মন্দিরটির প্রধান প্রবেশদ্বার পূর্ব দিকে।
হাওয়া খানা, পুঠিয়া
হাওয়া খানা বাংলাদেশের রাজশাহী বিভাগে অবস্থিত অন্যতম প্রত্নতাত্বিক স্থাপনা। পুঠিয়ার বিখ্যাত চারআনি রাজার হাওয়া খানাটি ঐতিহাসিক পুঠিয়ার ১৭টি পুরকীতির একটি।
পুঠিয়া উপজেলা সদরের রাজ প্রাসাদ থেকে ৩ কিলোমিটার এবং পুঠিয়া বাজার থেকে ৩ কিলোমিটার পশ্চিমে তারাপুর গ্রামে হাওয়াখানাটি অবস্থিত। একটি বিশাল পুকুর এর মধ্যবর্তী স্থানে এই দ্বিতল ভবনটি অবস্থান করছে।
অবস্থান: 
গ্রামঃ তারাপুর, ইউনিয়নঃ পুঠিয়া, উপজেলাঃ পুঠিয়া, জেলাঃ রাজশাহী
১০ একর আয়তন এক দিঘির মাঝখানে অবসর বিনোদনের জন্য নির্মিত হয়ে ছিল চুন সুড়কি আর পাতলা ইটের গাঁথুনি দিয়ে। ভবনটির দৈর্ঘ্য ৪৫ ফুট ,প্রস্থ ৪২ ফুট আর উচ্চতা ৩৪ ফুট । দরজা জানালা বিহিন ভবনটির প্রথম তলা পানির নীচে । দ্বিতীয় তলায় আছে পশ্চিম দেয়ালে ১টি অবশিষ্ট ৩ পাশে ৩ টি করে মোট ১০ টি দরজা ।ভবনের চার পাশে আছে ৬ ফুট চওড়া বারান্দা। তৃতীয় তলায় ওঠার জন্য আছে ৩ ফুট চওয়া একটি সিড়িঁ। চুন সুড়কি আর পাতলা ইটের গাঁথুনি দিয়ে তৈরি তৈরি লাল রঙের দ্বিতল ইমারতের নীচতলা আর্চযুক্ত। ভবনটির প্রথম তলা পানির নীচে এবং দরজা জানালা বিহিন। এ ইমারতের দোতালায় উঠার জন্য দক্ষিণ পাশে সিড়ি আছে। তৃতীয় তলায় তিন পাশে ৩টি দরজা থাকলেও পশ্চিম দেয়ালে কোন দরজা নেই। ভবনের চার পাশে ৬ ফুট চওড়া বারান্দা আছে।
পুঠিয়া রাজবাড়ীর সদস্যরা রাজবাড়ী থেকে রথ বা হাতীযোগে, পুকুরে নৌকায় চড়ে এসে অবকাশ যাপন এবং পুকুরের খোলা হাওয়া উপভোগ করতেন। জলঘরে খাবার ছিটিয়ে পুঠিয়ার রাজা বাহাদুর দিঘির মাছ দেখতেন বলে জনশ্রুতি আছে। বিকাল বেলা স্নিগ্ধ হাওয়ার পরশ নিতে রাজাবাহাদুর ঘোড়ায় চেপে দিঘির পাড়ে গিয়ে ডিঙি নায়ে চড়ে দিঘির কাজল কালো জলে ভেসে গিয়েউতেন হাওয়াখানা ভবনে। কোন কোন সময় ডিঙ্গি নায়ে দিঘিময়ে ঘুরে বেড়াতেন রাজাবাহাদুর । এক সময় দিঘির চার পাশে বসত রথযাএা মেলা । পুঠিয়া রাজবাড়ী থেকে তারা হাওয়াখানা পর্যন্ত কান্দ্রা সরকারী প্রাথমিক বিদ্যালয়ের পাশ দিয়ে যে রা¯তা চলে গেছে, সে রা¯তার সাবেক নাম ’’রথগলি’’।পিতল ধাতু দিয়ে তৈরি চার আনি রাজার সে রথটি নওগা জেলার বদল গাছীতে নিয়ে যাওয়া হয়েছে । পুঠিয়া রাজবাড়ীর সদস্যরা রাজবাড়ী থেকে রথ বা হাতীযোগে, পুকুরে নৌকায় চড়ে এসে অবকাশ যাপন এবং পুকুরের খোলা হাওয়া উপভোগ করতেন। জলঘরে খাবার ছিটিয়ে পুঠিয়ার রাজা বাহাদুর দিঘির মাছ দেখতেন বলে জনশ্রুতি আছে। তবে ভবনটির সর্বশেষ ব্যবহারকারী রাজার নাম নরেশ নারায়ন রায় ,যিনি কমর বেগম নামে এক মুসলিম মহিলাকে বিয়ে করার সময় ইসলাম ধর্ম গ্রহণ করে নূর্ন্নুবী রায় নাম ধারণকওে ছিলেন ।সেখানে রাজা বাহাদুর স্ববান্ববে ফূর্তি আমদ, দাবা ,তাস ,পাশা ,খেলতেন ।কারো কারো মতেট এক, একটি মন্দির ,রথযাত্রার সময় ঠাকুর সেখানে গিয়ে পূঁজা করতেন ।
দেশ বিভাগের সময় রাজা নরেশ নারায়ন রায় ওরফে নূরুন্নবী রায় পুঠিয়া ছেড়ে কলকাতা যাবার কালে গনি মন্ডল ও দেলজান মন্ডল নামে দুই কর্মচারীকে হাওয়াখানা দিঘিটি পওন দিয়ে যান । ফলে দিঘির মাঝমাঝি বাঁধ দিয়ে ভাগাভাগির কারণে হাওয়া খানাসহ দিঘির সৌন্দর্য্য হানি হয়েছে ।এছাড়া প্রথম তলার স্নানাগার মাটি দিয়ে ভরাট করে ফেলা হয়েছে ।
দিঘির মাঝখানের বাঁধ তুলে দিয়ে সরকারী বা ব্যক্তিগত উদ্যোগে চার পাড়ে সংস্কার করে ছোট ছোট ডিঙ্গি নাও ভাসানো হলে এবং হাওয়া খানা ভবনটি সংস্কার করা হলে পুঠিয়ার তারাপুর হাওয়াখানা উত্তরাঞ্চলের পর্যটন কেন্দ্র গুলোর মধ্যে অন্যতম হবে বলে এলাকাবাসীর অভিমত।এছাড়া পুঠিয়ার আর্থ-সামাজিক উন্নয়নে ব্যাপক সাড়া ফেলবে বলে স্থানীয় পর্যটকদের ধারণা ।হাওয়াখানা ভবনটি আশু সংস্কার প্রয়োজন ।
ঢাকা রাজশাহী মহাসড়কে তারাপুর মোড় হতে দক্ষিণ দিকে ১ কিলোমিটার হেঁটে অথবা রিক্সা ভ্যানে করে যাওয়া যায়।
ছোট গোবিন্দ মন্দির, পুঠিয়া
ছোট গোবিন্দ মন্দির রাজশাহীর, পুঠিয়া উপজেলার অন্তর্গত একটি প্রাচীন মন্দির এবং এটি বাংলাদেশ প্রত্নতত্ত্ব অধিদপ্তর এর তালিকাভুক্ত প্রত্নতাত্ত্বিক স্থাপনাগুলোর একটি।
রাজশাহী জেলা সদর হতে ৩২ কিঃ মিঃ উত্তর-পূর্ব দিকে পুঠিয়া রাজবাড়ির বিশাল চত্বরের বেশ কয়েকটি নজরকাড়া প্রাচীন মন্দিরের মধ্যে এটি একটি। চারআনি মন্দির চত্বরের গোপাল মন্দির এবং বড় আহ্নিক মন্দিরের পাশে এর অবস্থান।
মন্দিরটি বর্গাকারে নির্মিত। মন্দিরের একটি মাত্র কক্ষ রয়েছে। মন্দিরের পূর্ব ও দক্ষিণ পাশে সরু বারান্দা এবং দক্ষিণ দিকে তিনটি এবং পূর্ব দিকে একটি প্রবেশ পথ আছে। পোড়ামাটির ফলক দ্বারা মন্দিরের চারপাশের কর্ণার ও দরজার দুপাশ নান্দনিকভাবে সজ্জিত। এটির উপরে একটি ফিনিয়েল বিশিষ্ট চুড়া আকৃতির ছাদ আছে ও কার্নিশ ধনুকের ন্যায় বাকানো। দেয়ালের ফলক গুলোতেও যুদ্ধের কাহিনী, বিভিন্ন হিন্দু দেব দেবীর চিত্র, সংস্কৃত ভাষায় রচিত পোড়ামাটির ফলক দ্বারা সজ্জিত।
চার আনি মন্দির চত্তরে নির্মিত এই মন্দিরটি ১৮০০ থেকে ১৮৭০ খ্রিস্টীয় শতকে নির্মিত বলে ধারনা করা হয়। চার আনি জমিদার এই মন্দির টি প্রতিষ্ঠা করেন।
শিক্ষায় একুশে পদক বিজয়ীদের তালিকা
শিক্ষায় একুশে পদক বাংলাদেশের শিক্ষাবিদদের জন্য একটি জাতীয় এবং সর্বোচ্চ বেসামরিক পুরস্কার। বাংলাদেশের শিক্ষায় অনন্য অবদানের স্বীকৃতি প্রদানের উদ্দেশ্যে ১৯৭৬ সাল থেকে এই ক্ষেত্রে একুশে পদক প্রদান করা হচ্ছে। ভাষা আন্দোলন এর শহীদদের স্মরণে ১৯৭৬ সালে এই পদকের প্রচলন করা হয়। প্রত্যেক পদকপ্রাপ্তকে একটি পদক, একটি সম্মাননা সনদ, একটি রেপ্লিকা এবং পুরস্কারের অর্থমূল্য প্রদান করা হয়ে থাকে। একুশে পদকে ১৮ ক্যারেটের সোনা দিয়ে তৈরি ৩৫ গ্রাম ওজনের একটি মেডেল প্রদান করা হয়; যার ডিজাইন করেছেন নিতুন কুণ্ডু। প্রাথমিকভাবে পুরস্কারের অর্থমূল্য ২৫,০০০ টাকা দেয়া হতো; বর্তমানে এটি ২ লক্ষ টাকায় উন্নীত করা হয়েছে।
ছোট শিব মন্দির, পুঠিয়া
ছোট শিব মন্দির রাজশাহীর, পুঠিয়া উপজেলার অন্তর্গত একটি প্রাচীন মন্দির এবং এটি বাংলাদেশ প্রত্নতত্ত্ব অধিদপ্তর এর তালিকাভুক্ত প্রত্নতাত্ত্বিক স্থাপনাগুলোর একটি।
রাজশাহী জেলা সদর হতে ৩২ কিঃ মিঃ উত্তর-পূর্ব দিকে পুঠিয়া রাজবাড়ীর বিশাল মন্দির চত্বরের বেশ কয়েকটি নজরকাড়া প্রাচীন মন্দিরের মধ্যে এটি একটি। মন্দিরটি পাঁচ আনী রাজবাড়ী হতে ৫০ মিটার দক্ষিণে পুঠিয়া-আড়ানী সড়কের পূর্বপাশে অবস্থিত।
মন্দিরটি ইট, চুন, সুরকি দিয়ে বর্গাকারে নির্মিত। ছোট আকৃতির এ মন্দিরের একটি মাত্র কক্ষ রয়েছে। মন্দিরের দক্ষিণ দেয়ালে ১টি মাত্র প্রবেশপথ আছে। মন্দিরের কার্নিশগুলো পোড়ামাটির অলংকরণদ্বারা সজ্জিত এবং আংশিক বাঁকানো। এর প্রতিটি বাহুর দৈর্ঘ্য ৪.২০ মিটার। এর ৪ কোণে ৪ টি এবং চূড়ায় একটি ফিনিয়েল আছে।
মন্দিরে কোন শিলালিপি পাওয়া যায়নি। তবে ধারণা করা হয়, এটি ১৮০০ শতকের প্রথম দিকে নির্মিত।
বাগদুয়ার ঢিবি
বাগদুয়ার ঢিবি বাংলাদেশের রংপুর বিভাগের মিঠাপুকুর উপজেলায় অবস্থিত একটি প্রাচীন মন্দির। "বাগদুয়ারা" হল হারিয়ে যাওয়া অনেক পুরানো কীর্তির মত একটি কীর্তি। বর্তমান এর প্রকৃত অস্তিত্ব কিছু ধ্বংসাবশেষ দেখে অনুমান করা হয়। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।
মিঠাপুকুর উপজেলা থেকে কয়েক কিলোমিটার দূরে ভেন্ডাবাড়ির পাশে উদয়পুর ধাপ অবস্থিত। উদয়পুর থেকে এক কিলোমিটার দক্ষিণ-পশ্চিমে বাগদুয়ারার অবস্থান।
বাগদুয়ার ঢিবিটির সম্পর্কে কোন সঠিক তথ্য পাওয়া যায় না। জনশ্রুতি অনুসারে, বাগদুয়ারাযর মন্দিরটি নামকরণ করা হয়েছে বাগদেবীর নামানুসারে। বর্তমানে জীর্ণ মন্দিরটির চারপাশেই পূর্বে প্রাচীনকৃর্তি ছিল বলে মনে করা হয়। স্থানীয় লোককথা অনুসারে, উদয়পুর-বাগদুয়ারার রাজা ছিলেন ভবচন্দ্র। তিনি ছিলেন নাথসাহিত্যের নায়ক গোপীচন্দ্রের পুত্র। এই রাজাদের আমলেই মন্দিরটি তৈরি করা হয়েছিল বলে ধারণা করা হয়ে থাকে। তবে ইতিহাসবিদগণ মনে করেন, এটি বৌদ্ধ রীতিতে তৈরি মন্দির।
কৃষ্ণপুর গোবিন্দ মন্দির, পুঠিয়া
কৃষ্ণপুর গোবিন্দ মন্দির, পুঠিয়া, রাজশাহী জেলার অন্যতম প্রত্নতাত্বিক স্থাপনা হিসেবে বিবেচিত। স্থানীয়ভাবে এটি সালামের মঠ নামেও পরিচিত। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।
পুঠিয়া বাজার থেকে দেড় কি:মি: পশ্চিম দিকে খোলা মাঠের ভিতরে ছোট এই মন্দিরটি অবস্থিত। স্থানীয়ভাবে এই স্থাপনাটিকে সালামের মঠ হিসাবে ডাকা হয়। কিন্তু প্রকৃতপক্ষে এটি একটি গোবিন্দ মন্দির।
মন্দিরটি বর্গাকারে নির্মিত। মন্দিরের প্রতিটি বাহুর দৈর্ঘ্য ৪.২৫ মিটার। মন্দিরের পূর্ব ও দক্ষিণ দেয়ালে একটি করে দরজা আছে। তবে পূর্ব প্রবেশ পথটির বাইরের দুপাশে এবং উপরে পোড়ামাটির চিত্রফলক দ্বারা নান্দনিকভাবে অলংকৃত। অলংকুত পূর্ব পাশের খিলান দরজাটিই মূলত প্রধান প্রবেশ পথ। পূর্ব পাশের প্রবেশ প্রথের পাশে ও উপরে তেমন কোন অলংকরণ নেই। মন্দিরের উপরে একটি উঁচু শিখর ছাদ আছে এবং এর উপরে ফিনিয়েল বিদ্যমান।
ছাদের কার্ণিশ এবং কর্ণারসমূহ পোড়ামাটির চিত্রফলক দ্বারা চমৎকারভাবে সজ্জিত। পশ্চিম পাশের দেয়ালের বহিরাংশ সমতল এবং কোন অলংকরণ নেই। মন্দিরের ভিতরে পশ্চিম ও উত্তর পাশের দেয়ালে ১টি করে নিস বা কুলঙ্গি আছে। সাধারনত বাতি রাখার জন্য এ ধরনের নিস বা কুলঙ্গি ব্যবহৃত হতো।
এ মন্দিরের কোন শিলালিপি পাওয়া যায় নি। তবে নির্মাণ শৈলির বিচারে এটি ১৮০০-১৮৭০ খ্রিষ্ঠাব্দে নির্মিত বলে ধারণা করা হয়।
২০১৬-১৭ অস্ট্রেলিয়া মহিলা ক্রিকেট দলের শ্রীলঙ্কা সফর
অস্ট্রেলিয়া মহিলা ক্রিকেট দল পূর্ব-নির্ধারিত সময়সূচী মোতাবেক সেপ্টেম্বর, ২০১৬ সালে শ্রীলঙ্কা সফর করে। এ সফরে দলটি শ্রীলঙ্কা ক্রিকেট দলের বিপক্ষে চারটি ওডিআই ও একটি টি২০আই খেলায় অংশ নেয়। তন্মধ্যে, চারটি ওডিআইয়ের তিনটি ২০১৪-১৬ আইসিসি মহিলা চ্যাম্পিয়নশীপের অংশবিশেষ।
অস্ট্রেলিয়া ৪-০ ব্যবধানে ওডিআই সিরিজ ও একমাত্র টুয়েন্টি২০ আন্তর্জাতিকে ১০ উইকেটের ব্যবধানে জয় পায়। তন্মধ্যে, টি২০আইয়ে বলের ব্যবধানে জয়টি মহিলাদের ক্রিকেটে সর্বাধিক ব্যবধানে জয়।
জোড় বাংলা মন্দির
জোড় বাংলা মন্দির পাবনা জেলার রাঘবপুর উপজেলায় অবস্থিত বাংলাদেশের অন্যতম একটি প্রত্নতাত্ত্বিক নিদর্শন।
স্থানীয় জনশ্রুতি অনুসারে, জোড় বাংলা মন্দিরটি ১৮ শতকের মাঝামাঝি সময়ে নির্মাণ করা হয়েছিল। এছাড়াও এটাও প্রচলিত যে, মন্দিরটি নির্মাণ করেছিলেন, ব্রজমোহন ক্রোড়ী নামক একজন যিনি মুর্শিদাবাদ নবাবের তহশীলদার ছিলেন। তবে মন্দিরটি আবিষ্কারের সময় কোন শিলালিপি পাওয়া না যাওয়ায় এর সঠিক ইতিহাস সম্পর্কে জানা যায় না।
জোড় বাংলা মন্দিরটি ইন নির্মিত একটি মঞ্চের উপর স্থাপন করা হয়েছে। উপরের পাকা ছাদটি দোচালা প্রকৃতির। মন্দিরটির সামনে তিনটি প্রবেশ পথ রয়েছে যেগুলো ২টি স্তম্ভের সাহায্য নির্মাণ করা হয়েছে। দেয়ালের নকশা ও কারুকার্যের ভিত্তিতে এটি কান্তনগর মন্দির-এর অনুরূপ স্থাপনা। ১৮৯৭ সালে ভূমিকম্পে মন্দিরটির বেশ কিছু অংশ ক্ষতিগ্রস্ত হয়। বর্তমান বাংলাদেশ প্রত্নতত্ত্ব অধিদপ্তর এটিকে প্রত্নতাত্ত্বিক স্থান হিসেবে তালিকাভুক্ত করে সংস্কারের সংস্কারের কাজ করেছে।
তাড়াশ ভবন
তাড়াশ ভবন বা তাড়াশ রাজবাড়ী পাবনা জেলা সদরে অবস্থিত বাংলাদেশের একটি অন্যতম প্রত্নতাত্ত্বিক স্থাপনা। ভবনটি তৈরি করা হয়েছিল ১৮শ শতকের কোন এক সময়।
ব্রিটিশ শাসনামলে তাড়াশ রাজবাড়ীটি নির্মাণ করেন তাড়াশের তৎকালীন জমিদার রায়বাহাদুর বনমালী রায়। স্থাপত্যের দিক দিয়ে এটির সাথে ইউরোপীয় রেনেসাঁ রীতির সঙ্গে মিল পাওয়া যায়। ৮ই জানুয়ারি ১৯৯৮ সালে বাংলাদেশ সরকারের প্রত্নতত্ত্ব অধিদপ্তর এটিকে সংরক্ষিত প্রত্নতাত্ত্বিক স্থাপনা হিসেবে তালিকাভুক্ত করে। প্রত্নতত্ত্ব বিভাগ এটিকে সংরক্ষিত ঘোষণার পূর্বে ভবনটি বিভিন্ন সরকারি দপ্তর হিসেবে ও পাবনা মেডিকেল কলেজের ভবন হিসেবেও ব্যবহৃত হয়েছে কিছুদিন।
জনশ্রুতি অনুসারে, রায়বাহাদুর জমিদারের বংশধরগণ দ্বিতীয় বিশ্বযুদ্ধের সময় ১৯৪২ সালে এই ভবনটি তাদের আশ্রয়কেন্দ্র হিসেবেও ব্যবহার করেছিল।
দেয়ালে বিভিন্ন নকশা করা এই ভবনের সামনে রয়েছে একটি বড় প্রবেশপথ। প্রবেশপথের দুপাশে রয়েছে ২টি করে বড় স্তম্ভ ও এর মাঝখানেই রয়েছে প্রবেশপথ। বর্তমানে যদিও এর নকশা অনেকটাই বিলীন হয়ে গিয়েছে। মূল ভবনটির দৈর্ঘ্যে ৩০.৪০ মিটার (১০০ ফুট) এবং প্রস্থ ১৮.২৮ মিটার (৬০ ফুট)।
সানিয়া সুলতানা লিজা
সানিয়া সুলতানা লিজা (জন্ম:২২ ডিসেম্বর ১৯৯৩), বেশি পরিচিত লিজা নামে, একজন বাংলাদেশী সঙ্গীতশিল্পী। তিনি ২০০৮ সালে বাংলাদেশী টেলিভিশন চ্যানেল এনটিভিতে প্রচারিত সঙ্গীত বিষয়ক রিয়েলিটি শো ক্লোজআপ ওয়ান তোমাকেই খুঁজছে বাংলাদেশ প্রতিযোগিতায় প্রথম হন।
গানের ভূবনে যাত্রা শুরু প্রাথমিক বিদ্যালয়ে পড়াকালীন সময়ে এক শিক্ষিকার উৎসাহে। লিজা তখন পড়তেন গৌরীপুর পৌর মডেল সরকারী প্রাথমিক বিদ্যালয়ে। স্কুলের শিক্ষিকা রাবেয়া খানমের পরামর্শে বাবা তাকে ভর্তি করে দিলেন ‘গৌরীপুর সঙ্গীত নিকেতন’-এ। এখানে তিনি বছর তিনেক উচ্চাঙ্গ, পল্লী আর আধুনিক গান শিখেছিলেন। তারপর লিজা গান শিখেছেন ময়মনসিংহ শিল্পকলা একাডেমীর শিক্ষক আনোয়ার হোসেন আনুর কাছে। এই ওস্তাদজী তাকে শিখিয়েছেন ক্ল্যাসিক্যাল, আধুনিক গান। মিডিয়াতে তিনি যাত্রা শুরু করেন নতুন কুঁড়ি (২০০৪)- এ অংশগ্রহণের মাধ্যমে।
লিজা ভালো ব্যাটমিন্টন খেলেন। ২০০৩ সালে জাতীয় পর্যায়ে মেয়েদের ব্যাটমিন্টন প্রতিযোগিতায় দ্বিতীয় হন লিজা। স্কুল জীবনে ষষ্ঠ থেকে একেবারে দশম শ্রেণী পর্যন্ত শীতকালীন খেলাধুলা প্রতিযোগিতায় একটানা পাঁচ বার ময়মনসিংহ জেলার চ্যাম্পিয়ন হওয়ার গৌরব অর্জন করেছিলেন। ২০০৯ সালে ময়মনসিংহে জেলা ক্রীড়া সংস্থা আয়োজিত টুর্নামেন্টেও চ্যাম্পিয়ন হয়েছেন। দেশাত্ববোধক গান গেয়ে ৩ বার জাতীয় পুরস্কার পেয়েছেন। ২০০৩ সালে অনুষ্ঠিত সারা দেশে জাতীয় শিশু পুরস্কার প্রতিযোগিতায় প্রথম হয়েছিলেন। ২০০৬ সালে জাতীয় শিশু পুরস্কার প্রতিযোগিতায় দেশাত্মবোধক ও পল্লিগীতি—দুই ক্যাটাগরিতে স্বর্ণপদক পেয়েছিলেন। ইসলামিক ফাউন্ডেশন বাংলাদেশ আয়োজিত ইসলামিক গানে রৌপ্যপদক পেয়েছিলেন।
২০০৮ সালে গৌরীপুর পাইলট বালিকা উচ্চ বিদ্যালয় থেকে এসএসসি ও ২০১০ সালে শিক্ষা নগরী ময়মনসিংহের ঐতিহ্যবাহী শহীদ সৈয়দ নজরুল ইসলাম কলেজ থেকে এইচএসসি পাশ করেন।এসএসসি আর এইচএসসি পরীক্ষাতে তিনি পেয়েছেন জিপিএ-৫। এছাড়া পঞ্চম ও অষ্টম শ্রেণীতেও বৃত্তি পেয়েছেন। পরবর্তীতে ঢাকার ডেফোডিল ইন্টারন্যাশনাল ইউনিভার্সিটি থেকে বিবিএ সম্পন্ন করেন। বর্তমানে তিনি ঢাকা বিশ্ববিদ্যালয় থেকে মার্কেটিং বিভাগে এমবিএ করছেন।
২০০৮ সালে তুমুল জনপ্রিয় টেলিভিশন অনুষ্ঠান ক্লোজআপ ওয়ানের মুকুট জয় করেন। তাঁর প্রথম একক অ্যালবাম তৌসিফ ফিচারিং লিজা পার্ট-১ প্রকাশিত হয় ২০১২ সালে, দ্বিতীয় একক অ্যালবাম পাগলি সুরাইয়া প্রকাশিত হয় ২০১৫ সালে। প্লেব্যাকও করেছেন ৫০টিরও বেশি সিনেমাতে। গানের মিশ্র অ্যালবাম বেরিয়েছে ৫০টিরও বেশি। লন্ডনভিত্তিক বলিউডের গানের চ্যানেল বিফোরইউ মিউজিক-এ প্রথম বাংলাদেশি গায়িকা হিসেবে চ্যানেলটিতে প্রচার হয় লিজার মিউজিক ভিডিও 'পাগলী সুরাইয়া'। তৌসিফের কম্পোজিশনে এ মনের আঙ্গিনায়/তোরই তো ঠিকানা গানটি গেয়ে ব্যাপক জনপ্রিয়তা লাভ করেন তিনি। এ ছাড়া এই তো ভালোবাসা চলচ্চিত্রের জন্য গাওয়া লিজা ও তৌসিফ এর টাইটেল সঙ ‘‘এই তো ভালোবাসা’’ বর্তমান তরুণ প্রজন্মসহ সব শ্রেণীর শ্রোতা হৃদয় জয় করে নিয়েছে। ২০১৫ সালে প্রকাশিত পাগলি সুরাইয়া অ্যালবাম এর সুরাইয়া গানটি ব্যাপক শ্রোতাপ্রিয়তা লাভ করে। উপস্থাপনায়ও বেশ সুনাম রয়েছে তাঁর।
ঢাকা মেট্রোপলিটন পুলিশ
ঢাকা মেট্রোপলিটন পুলিশ (ডিএমপি) () হল বাংলাদেশ পুলিশের একটি বিভাগ, যারা জাতীয় রাজধানী বাংলাদেশের সবচেয়ে জনবহুল শহর ঢাকা মহানগরীতে আইন প্রয়োগকারী সংস্থার দায়িত্ব পালন করে থাকে। ঢাকা মেট্রোপলিটন পুলিশ হল বাংলাদেশের বৃহত্তম পুলিশ বাহিনী।
একটি প্রধান পুনর্গঠনের সময় এবং বাংলাদেশের জাতীয় পুলিশ বাহিনীর সম্প্রসারণ, দেশের রাজধানী ও বৃহত্তম শহরের মধ্যে আইন-শৃঙ্খলা বজায় রাখার জন্য ঢাকা মেট্রোপলিটন পুলিশ প্রতিষ্ঠিত হয় ১৯৭৬ সালের ১ ফেব্রুয়ারিতে। এটি প্রাথমিকভাবে ৬,০০০ পুলিশ-বাহিনী মোট ১২টি পুলিশ থানায় কর্মরত রয়েছে। শহরের জনসংখ্যা ব্যাপকভাবে বৃদ্ধি পাওয়ায়, একটি প্রসারিত এবং ভাল সজ্জিত পুলিশ বৃদ্ধি প্রয়োজন। সরকারের প্রধান পরিকল্পনা ছিল পুলিশদের সম্প্রসারণ করতে। ফলস্বরূপ, ৪৯ পুলিশ স্টেশন স্থাপনের কাজ সম্পন্ন হয়েছে। কর্মীদের সংখ্যা অপেক্ষাকৃত নতুন পদমর্যাদা এবং কর্মকর্তাদের সঙ্গে, বিস্তৃত করা হয়েছে।
বর্তমান মোট শক্তি প্রায় ২৬,৬৬১ (শাসনিক কর্মীবর্গ সহ) বেশী কর্মচারীবৃন্দ এবং ৪৯ পুলিশ থানায় কর্মরত আছে। ঢাকা মেট্রোপলিটন পুলিশ ৫টি কর্মক্ষম নেতৃত্বে বিভাগে বিভক্ত করা আছে যা পরিচালিত হয় যুগ্ম কমিশনার জেলা প্রশাসক দ্বারা। ঢাকা মেট্রোপলিটন পুলিশের ৫ টি বিভাগ হলঃ
ঢাকা মেট্রোপলিটন পুলিশ ছাড়াও সহযোগিতা এবং সঙ্গে সাংগঠনিক যোগাযোগ বজায় রেখেছে বাংলাদেশ আনসার, বর্ডার গার্ড বাংলাদেশ, বিশেষ শাখা (বাংলাদেশ), বাংলাদেশের গোয়েন্দা সম্প্রদায়, র‌্যাপিড অ্যাকশন ব্যাটেলিয়ান এবং অন্যান্য জাতীয় নিরাপত্তা সংস্থা.
মহিলা কর্মকর্তা প্রথম ঢাকা মেট্রোপলিটন পুলিশে যোগদান করে ১৯৭৮ সালে। ঢাকা মেট্রোপলিটন পুলিশ আরো একটি বিশেষ নারী পুলিশ উত্থাপিত করেছে ২০০৮ সালে। যে মহিলা অপরাধের সঙ্গে জড়িত আছে তাদের অপরাধ সঠিক ভাবে তদন্ত এবং গ্রেফতার করার জন্য নারী পুলিশ বাহিনী তৈরি করা হয়েছে। সহকারী কমিশনার বিশেষ নারী পুলিশ বাহিনীদের মধ্যে মোট ২৪ জন নারীকে প্রধান কর্মকর্তা হিসেবে নিয়োগ করেছেন।
বিশেষ অস্ত্র ও কৌশল (সোয়াট) ঢাকা মেট্রোপলিটন পুলিশের আরেকটি অভিজাত কৌশলী ইউনিট যা ২৮ ফেব্রুয়ারি, ২০০৯ সালে প্রতিষ্ঠিত হয়। বিশেষ অস্ত্র ও কৌশল ঢাকা মেট্রোপলিটন পুলিশের গোয়েন্দা শাখার অধীনে পরিচালিত হয়। আমেরিকার সোয়াট টিমের আদলে, তাদেরই অর্থায়নে, তাদেরই ট্রেনিংয়ে এবং তাদেরই সব ইক্যুইপমেন্টে সজ্জিত হয়ে বাংলাদেশেও যাত্রা শুরু করে সোয়াট। এমপি কমিশনারের সরাসরি নির্দেশে পরিচালিত হয়ে থাকে এই দলটি। ঢাকা মেট্রোপলিটন পুলিশ 'স্পেশাল উইপন্স অ্যান্ড ট্যাকটিক্স টিম' - সোয়াট। ছোটো দল, পুরোপুরি উদ্ধার অভিযান কেন্দ্রীক। যেসব সংস্থায় সশস্ত্র উদ্ধারকাজ দরকার হতে পারে, তেমন সব সংস্থার জন্য একই ধরনের একটা করে টিম গঠন করে দেয়া হয়। এই টিমগুলোর ট্রেনিং একই রকম, সামান্য এদিক সেদিক। কিন্তু তারা থাকে লোকালাইজড সংস্থার সাথে। যেমন, এফবআই’র নগরভিত্তিক প্রতিটা অফিসে, পুলিশের প্রতিটা বড় ইউনিটে ছোট একটা করে সোয়াট টিম, কোস্টগার্ড, বর্ডারগার্ড, কাস্টমস, ফুড অ্যান্ড ড্রাগ অ্যাডমিনিস্ট্রেশন- সর্বত্র। খুবই কঠোরভাবে এখানে নিয়োগ দেয়া হয়। শারীরিক কঠোর পরিশ্রমের উপর বিশেষ নজর দেয়া হয়। শারীরিক উচ্চতা, সুস্থতা, মানসিক দৃঢ়তা ও খাটতে পারা- এ থেকে শুরু। সাধারণত সংশ্লিষ্ট প্রধান অ্যাজেন্সি থেকেই আসে রিক্রুটরা।
অধিনায়ক (চলচ্চিত্র)
অধিনায়ক () হয়েছে ২০০৬ সালের ১৭ ফেব্রুয়ারী তারিখে মুক্তি লাভ করা একটি অসমীয়া চলচ্চিত্র। অভিনেতা যতীন বরা এইটি ছবির জন্যই প্রথম চলচ্চিত্র পরিচালনায় হাত দেওয়ার সাথে নিজে মুখ্য চরিত্রে অভিনয় করেন। কাহিনী মুনিন বরুয়ার ও কারিকরী উপদেষ্টা হিসাবে থাকে রাজেশ ভূঞা।
রাজা (যতীন বরা) নামের একজন মেকানিক ও বাকী চরিত্রসমূহের সাথে গড়ে ওঠা তাঁর সম্পর্কের আধারে কাহিনীটি নির্মিত।
চলচ্চিত্রটির সঙ্গীত পরিচালনা করে জুবিন গার্গ।
অনির্বাণ (চলচ্চিত্র)
অনির্বাণ ১৯৮১ সালেত মুক্তিপ্রাপ্ত একটি ক'লা-বগা অসমীয়া চলচ্চিত্র। এটি ড: ভবেন্দ্রনাথ শইকীয়া পরিচালিত দ্বিতীয় ছবি। ড: শইকীয়ার অন্যান্য ছবির মতো এই ছবির কাহিনীও তাঁর একটি ছোটগল্পের থেকে নেওয়া হয়েছিল। গল্পটি ছিল 'প্রহরী'; রচনাকাল ১৯৬০ সালে। তিনি পরিচালনার সঙ্গে ছবিটির চিত্রনাট্য ও সংলাপও রচনা করেন। প্রযোজক ছিলেন তাঁর পত্নী প্রীতি শইকীয়া। অনির্বাণ আঞ্চলিক ভাষার শ্রেষ্ঠ ছবির 'রজত কমল' পুরস্কার লাভ করেছিল।।১৯৮১ সালে অসমীয়া ভাষার শ্রেষ্ঠ ছবির রাষ্ট্রীয় পুরস্কার (রজত কমল) লাভ করে।